Tehnička specifikacija predmeta nabave

UREĐENJE ZGRADE STARE ŠKOLE (1. KATA)

Zgrada stare škole, Trg Stjepana Radića 1, Virje, čkbr. 10485/394 je kulturno dobro, U obnovi kontinuirano sudjeluje Ministarstvo kulture te provođenje projekta podliježe odobrenjima od strane konzervatora kao i naknadnim kontrolama Ministarstva kulture.

Obnova zgrade provodi se po fazama. Predmet ove nabave je uređenje 1. kata zgrade i to srednji dio i desno krilo sa uređenjem  stubišta od prizemlja do zaključno sa prvim katom, ugradnjom dizala od podruma do tavana te ugradnjom jednih vanjskih vrata u prizemlju. Po završetku radova 1. kat zgrade mora biti u punoj funkcionalnosti grijanja (prethodno postavljenog podnog), vodovoda, kanalizacije, klimatizacije i struje.

Zahtjevi tehničke specifikacije predmeta nabave, vrsta, kvaliteta i količina u cijelosti je iskazana u projektno tehničkoj dokumentaciji i Troškovniku koji su sastavni dio ove Dokumentacije. 

Radovi obuhvaćaju:
· građevinsko-obrtničke radove (pripremne radove, demontaža i rušenje,  izolaterske i zidarske radove, montažerske radove, ugradnju stolarije, keramičarske radove, podopolagačke i kamenorezačke radove te soboslikarske radove),   
· vodovod i kanalizacija (izgradnja vodomjernog okna i spajanje sanitarnog čvora na vodovod i odvodnju)
· strojarske radove (montaža opreme sustava grijanja i hlađenja, ventilacija) i
·  elektrotehničke instalacije (ugradnja kabela i rasvjetnih tijela, telefonska instalacija i instalacija vatrodojave).

Ponuditelji su dužni projektnu dokumentaciju i troškovnik detaljno proučiti i upoznati se sa svim zahtjevima iz istih te sukladno tomu izraditi i dostaviti svoju ponudu.

- Projektno-tehnička dokumentacija: Glavni projekt 90/18 od travnja 2025. a sastoji se od:

Mapa 1 Glavni projekt Izmjene i dopune – arhitektonski projekt
Mapa 2 Glavni projekt Izmjene i dopune – Glavni građevinski projekt konstrukcije i prometnica
Mapa 3 Glavni projekt Izmjene i dopune -  instalacije vodovoda i kanalizacije
Mapa 4 Glavni projekt Izmjene i dopune – strojarski projekt
Mapa 5 Glavni projekt Izmjene i dopune – elektrotehnički projekt

Sheme stolarije su izdvojene iz glavnog projekta te utvrđene prema stvarnom stanju i usklađene s troškovničkim stavkama prema potrebnom broju komada. 
